Ho bolelwa eng ka moemedi ya ngodisitsweng?
Moemedi ya ngodisitsweng ke motho ya kgethilweng ya nang le ditokelo tsohle tsa ho emela setheo se seng sa molao (mohlala Dikhampani, Ditherasete, jwalo-jwalo), mme hangata ke Diofisiri tsa Setjhaba, Diofisiri tse Ikarabellang kapa batsamaisi, jwalo-jwalo. Ebang setheo sa molao se na le baemedi ba fetang a le mong, e mong o lokela ho thonngwa e le "motho eo e leng moemedi" wa semmuso ho SARS Hopola hore moemedi ya ngodisitsweng o tlameha hore a be a rejistarilwe le SARS.
Ka ho ngodisa hang feela, baemedi ba ngodisitsweng (mohlala baemedi ba dikhampani kapa Diofisiri tsa Setjhaba) jwale ba kgona ho etsa tse ding tsa tlatsetso ho eFiling, bala mona ho fumana tse ngata.
Ke mang ya ka ngodiswang jwalo ka moemedi?
Batho bana ba latelang ba tla dumellwa ho ba "moemedi ya rejistarilweng":
Mofuta wa setheo sa molao Mofuta wa Setheo​
​Khampani eo e leng ya Mmuso (SOC) ​Ofisiri ya Setjhaba, Likhwideitha, Motsamaisi
​Khampani ya kantle e sa etseng phaello ​Ofisiri ya Setjhaba, Likhwideitha, Motsamaisi
​Bolekane / Lekgotla la Batho (Partnerships / Body of persons) ​Molekane ya ka Sehloohong, Ofisiri ya Setjhaba (ya molekane ya ka sehloohong moo molekane enwa ya ka sehloohong e seng setheo sa molao)
Ditsebi tsa Lekgetho tse ngodisitsweng di tla nne di hloke ho hlahisa tokomane e fanang ka matla a moemedi wa molao nakong e nngwe le e nngwe ha di etela lekala mme profaele ya bona ya jwale ya eFiling e ka se fetohe.
Ke tiisa jwang hore ke moemedi ya ngodisitsweng?
Etela lekala la hao le haufi la SARS ka ditokomane tse amehang (tsa tshehetso) mme o ngodise kamano ya hao le ditlelaente tsa hao mokgwatshebetsong wa SARS.
Hang ha o se o ngodisitse, o ka qala ho sebedisa eFiling ho sebetsana le dintlha tsa ditlelaente tsa hao tse rejistarilweng. O tla boela o ba le bokgoni ba ho abela batsamaisi ba bang ba tlatsetso ba eFiling tshebetso ena.
O hloka thuso?
Letsetsa SARS Contact Centre ho 0800 00 SARS (7277) kapa etela lekala la hao le haufi la SARS. Etsa bonnete ba hore o tla ka tsohle tse amehang.